Семјуел Фредерик Греј

Семјуел Фредерик Греј ( - ) — британски ботаничар, миколог и фармаколог. Тој бил татко на зоолозите Џон Едвард Греј и Џорџ Роберт Греј.

 Заднина 
Тој бил син на Семјуел Греј, лондонски семкар. Тој не добил никакво наследство, и откако не успеал да се квалификува во полето на медицината, тој се префрлил на медицинско и ботаничко пишување. Се оженил со Елизабет Форфејт во 1794 година и се преселил во Волсoл, Стафордшир, каде што основал канцеларија за анализа пред да се пресели назад во Лондон во 1800 година.

Тој основал и свој аптекарски бизнис во Вапинг, кој за жал пропаднал по неколку години. Потоа, се сметало  дека се одржувал финансиски со пишување и предавање.

 Медицински записи 
Греј ја напишал книгата Додаток на фармакопеја, објавена во 1818 година, со неколку последователни изданија. Во 1819 година, тој станал ко-уредник на Медицинскиот репозиториум во Лондон, на кој придонел многу статии поврзани со медицината, ботаниката и многу други теми. Во 1823, тој ја објавил Елементите на фармацијата, и, во 1828 година, Оперативниот хемичар, двете практични референтни дела.

 Природното уредување на британските растенија 
Негово најпознато дело е Природното уредување на британските растенија, објавено во два тома во 1821.Samuel Frederick Gray Samuel Frederick Gray  Авторството е спорно, а неговиот син, Џон Едвард Греј, подоцна тврдел дека тој го завршил најголемиот дел од работата, но тоа не било поддржано од неговиот внук. Самата книга е иновативна, бидејќи е првата британска флора што го употребила природниот систем на класификација на растенијата на Антоан Лоран де Жисје, што е всушност подобрување на вештачката класификација на Линеј. Веројатно поради тоа тој бил слабо прифатен од конзервативните ботаничари од тоа време.

Природното уредување на британските растенија, исто така, вклучува и значителни делови за габи, потоа класифицирани како криптогамични растенија, воведувајќи многу нови родови, вклучувајќи Auriscalpium, Coltricia, Leccinum и Steccherinum, кои и денес се употребуваат.

И покрај признатата номенклатурна важност на книгата денес, таа била запоставена од страна на британските ботаничари по нејзиното објавување, поради „нејзиниот идиосинкразии, антилинески карактер, неортодоксната номенклатура, тесните концепти и современото непријателство кон наводниот автор Р. А. Солсбери“.

 Поврзано 

 :Категорија:Такса именувана од Семјуел Фредерик Греј

 Наводи 

 Литература 



Категорија:Починати во 1828 година
Категорија:Родени во 1766 година
Категорија:Англиски ботаничари
Категорија:Англиски миколози